Folk stod tætpakket i en af stutteriets ridehaller, hvor den tidligere bronzevinder ved OL fremviste sine bedste heste. Blandt andet vallakken Akeem Foldager som Andreas Helgstrand skal konkurrere med ved det kommende EM i Danmark. - På en dag som i dag skal alle have mulighed for at komme ind og se, hvad vi arbejder med. Samtidig er det et arrangement, hvor der kommer interesserede fra hele verden, som måske gerne vil købe en af vores heste eller bedækninger fra dem, fortæller Andreas Helgstrand. Stutteriets heste koster mellem 200.000 kroner og et tocifret millionbeløb.
Knap to tusinde rideentusiaster besøgte Andreas Helgstrands stutteri i Vodskov, da han i weekend afholdt åbent hus.